JohanHeinsen/ENO huggingface dataset:
Odense Adresse-Contoirs Efterretninger, 1847-02-06
Det blev i denne Anledning vedtaget: 1. At der foretages Vedligeholdelsesarbeider overalt paa de grundforbedrede Strækninger i Fyen og paa Thorseng. 2. At den øvrige Deel af de til Veiarbeiderne bestemte Summer anvendes til Grundforbedring af den endnu resterende Veistrækning paa Landeveien mellem Svendborg og Assens, paa Espe og Krarup samt Kirkeby Sognegrunde, og paa Landeveien mellem Ringe og Boltinge Mølle, og forsaavidt videre kan tilstrække, foretages Grundforbedring paa Veistrækningen ved Bovense og Aunslev paa Landeveien mellem Nyborg og Kjerteminde. 3. Paa Langeland foretages Vedligeholdelsesarbeider paa samtlige grundforbedrede Veie, endvidere Grundforbedring af Veien fra Lohals til over Rygaards Marker og videre fra det i Aar grundforbedrede Veistykke imod Simmerbølle saalangt at det grundforberede Stykke kan sættes i Forbindelse med den gamle Vei, og skulde hertil udfordres et noget større Pengebeløb end dertil i Aar kunde anvendes, da vil dette være at ansee som Forskud paa næste Aars Veiarbeider. De fuldstændige Overslage og Calculer forventes nærmere afgivet af Kammerjunker Oldenburg, for at fremlægges i næste Møde 31. Tvende Andragender, det ene fra Veibetjent Ersler og det andet fra Veibetjent A. Rasmussen, angaaende deel Forbedring i Lønning og deels Gratiale i Anledning af deres betydelige Arbeider og de forhøiede Priser. Efterat Amtsraadet havde taget Andragernes saavelsom de øvrige Veibetjentes Kaar i Betragtning, fandt man, med Hensyn til de Veibetjent Erslev overdragne Forretninger, Anledning til at tillægge ham den samme Lønning af 300 Rbd. aarlifra dette Aars Begyndelse som tidligere er tillagt A. Rasmussen, imod at disse foretager de tilfældige Forretninger, som udenfor det egentlige Veiarbeide i deres District, maatte blive dem overdragne, og tilstod man endvidere saavel begge de fornævnte som de øvrige 3 antagne Veibetjente, med Hensyn til Tidsomstændighederne, hver et Gratiale af 25 Rbd., som strax vilde blive dem udbetalt. 32. Da Veimesteren Kammerjunker Oldenburg ønsker sig, som tidligere anmeldt, fritaget for at besørge Udtællingerne af Udgifterne i Anledning af Veiarbeiderne, uagtet han dog vedbliver at aflægge det fuldstændige Regnskab for Udbetalingerne paatog sig følgende Medlemmer af Amtsraadet at besørge Udtællingerne saavel til Entrepreneurerne som Veimændene og øvrige Vedkommende for Veiarbeiderne i indeværende Aar saaledes: 1. Procurator Boesgaard for samtlige Arbeider paa Langeland 2. Proprietair Dons for Arbeiderne i Sunds og Gudme Herreder (med Undtagelse af Ryslinge og Ringe Sogne) samt for Thorseng; 3. Proprietair Langkilde for Vinding Herred med Undtagelse af Aarslev, 4. Proprietair Bülow for Salling Herred og Ryslinge, Ring og Aarslev Sogne. 33. Et Andragende fra Sogneforstander Hans Pedersen i Frorup, hvori han fremsætter nogle Forespørgseler betræffende Forstanderskabernes Møder.
Odense Adresse-Contoirs Efterretninger, 1847-02-06
J denne Anledning tilkjendegives ham: 1. At Sogneforstanderne ikke ere berettigede til at lade møde for sig ved Andre under Sogneforstanderskabets Forhandlinger. 2. Politimesteren kan i Sogneforstanderskabsmøderne lade mød ved sin constituerede Fuldmægtig. 3. Hvad Sognefogden angaaer, da er denne ligesom enhver Anden berettiget til at indfinde sig ved Sogneforstanderskabsmoderne naar han har noget at afhandle med Sogneforstanderskabet, eller nogen Ordre eller Bekjendtgjørelse at bringe fra Politiet. Jøvrigt følger det af sig sig selv, at Sognefogden i denne Egenskab ikke har Sæde eller Stemme i Sogneforstanderskabet. Paa det øvrige Omspurgte finder Amtsraadet ikke at kunne indlade sig. 31. Udkastet til Jnstrux for Vand=Synsmænd blev vedtaget og bestemtes heraf at lade trykke et tilstrækkeligt Antal Exemplarer til Uddeling blandt Vedkommende. 35. Forslaget til de Vandløb, der ifølge Anordningen af 29 Juli 1846 bør henregnes til de større Vandløb, blev ved taget og underskrevet, og vil en Gjenpart heraf blive tilstillet Rentekammeret til Approbation. 36. De indkomne Regnskaber fra Fattig- og Skolevæsene, bleve gjennemsete og forsynede med Paategning. Ligeledes Regnskaberne for Hielpekasserne for Sunds og Salling sam Vindinge og Gudme Herreder. 37. Som Tilsynsmand for Veiarbeiderne paa Thorseng, blev endvidere udnævnt Møller Feldthusen, for at fungere, Tilfælde at Forfald skulde møde nogen af de allerede Udnævnte. Forretningen, som var continueret i Dag den 12 Mai, ble derefter sluttet.
Odense Adresse-Contoirs Efterretninger, 1847-02-08
udlandet. Storbrittannien. Ministeriets omfattende Forholdsregler med Hensyn til Jrland have fundet en meget gunstig Modtagelse i Dublin og selv indvirket paa Kornmarkedet; thi ikke alene i Dublin, men ogsaa i det Jndre ere Priserne paa Levnetsmidlerne i Almindelighed i Daling. - J en Tale, som Lord Aberdeen, (Lord Palmerstons Formand i Ministeriet, under hvem Correspondentsen om det spanske Giftermaal begyndte) holdt i Overhuset den 29 Jan., hedder det: "Det synes blot fornuftigt, at Notevexlingen, da den har begyndt med en Skrivelse herfra, ender med et Svar fra hiinside Kanalen (altsaa med Hr. Guizots Svar paa Lord Palmersions sidste Note). Jeg ønsker ikke at udtale nogen Mening om Correspondentsens Jndhold; jeg haaber, at Huset ikke vil kaldes til at afgive en saadan Mening. (Hør, Hør!) Men jeg vil tillade mig at erklære, at jeg stærkt troer, at Huset og hele Landet ønske at see denne Correspondents bragt til Ende. (Hør,) Det maa klart fremgaae af de forelagte Aktstykker, at Notevexlingen nu fortsættes uden bestemt Maal og naar den endnu ret længe vedvarer i den Tone og Stemning, som den nu har antaget, er der al Grund til at frygte, at den tilsidst vil tilveiebringe meget alvorlige Følger." - Jfølge-Times er Lord Torrington udnævnt til Gouverneur paa Ceylon.
Odense Adresse-Contoirs Efterretninger, 1847-02-08
Frankerig. De ministerielle Blade offentliggjøre nu Guizots Svar paa Lord Palmerstons sidste Note med den bemærkning: Vi troe, at det ikke lader Noget tilbage at ønske." Ogsaa Hr. Guizot udtaler deri det Ønske, at den for begge Regjeringers Værdighed og deres Stilling til hinanden allerede for længe og for smaalig førte Debatte snart maatte bringes til Ende og ikke længere staae i Veien for Gjenoprettelsen af den gjensidige venskabelige Forstaaelse. - J Pairskammeret har Jndenrigsministeren forelagt et Lovudkast om en Fængselsreform. Galeierne skulle afskaffes og Celler med det yndede Taushedsystem og Tvangsarbeide træde i deres Sted.
Odense Adresse-Contoirs Efterretninger, 1847-02-08
Preussen. De længe ventede Forordninger om en Reform i Forfatningen ere nu blevne offentliggjorte. Provindsialstændernes Sammensætning bliver uforandret; men ved Siden af dem træder en af alle 8 Provindsialforsamlingers Medlemmer tilligemed de kongelige Prindser (nu 10) bestaaende forenet Landdag. Den tæller i Fyrster, Greve- og Herrestanden, 80, i Ridderskabet 231, i Borgerstanden 182 og i Bondestanden 124, tilsammen 617 Stemmer. Den sammenkaldes af Kongen til Medvirkning ved Optagelse af nye Laan og Jndførelse af nye Skatter i Fredstid, naar Regjeringen ved Forandringer i Stænderforfatningen, som ikke blot angaae en enkelt Provinds, finder det fornødent at indhente Stændernes Betænkning, skal det kun være den forenede Landdag, der afgiver denne Betænkning; den erholder ogsaa Ret til at petitionere og at indkomme med Besværinger i hele Statens eller flere Provindsers indre Anliggender. De forenede Stændercommitteer skulle indkaldes periodisk, i det mindste fra 4 til 4 Aar; iøvrigt beholde de deres hidtilværende Sammensætning, blot at der i de Provindser som ingen Herrestand have, tiltræder Medlemmer af Ridderskabet. Endelig indføres der en Stænderdeputation for Statsgjeldsvæsenet, der sammenkaldes i det mindste eengang om Aaret. - Dronningen er bleven anfalden af en katarrhalsterheumatisk Feber, som til den 1 d. M. havde en regelmæssig Gang, men siden er taget til. Den sidste Bulletin (af 4 Febr.) lyder saaledes: "Hs. Maj. har formedelst Hoste havt en meget urolig Nat; henimod Morgen tiltog Feberen under Brystsmerternes Forøgelse.
Odense Adresse-Contoirs Efterretninger, 1847-02-08
Et af de første Handelshuse i Breslau, der staaer i vidtforgrenet Forretningsforbindelse med Krakau, har, ifølge de seneste Tildragelser med denne Stad, seet sig nødsaget til at standse med sine Udbetalinger. Passiverne skulle beløbe sig til over 1/2 Mill. Thaler og mange Fabrikanter og Negotianter i Berlin vare udsatte for betydelige Tab.
Odense Adresse-Contoirs Efterretninger, 1847-02-08
Tydskland. Fra Frankfurt skrives i "Bremer Zeit." at den østerrigske Gesandt ved Forbundsdagen, Grev Münch-Bellinghausen, denne Gang kun gaaer til Frankfurt for at ordne Alt til sin Tilbagekaldelse og at den keiserlige Gesandt ved et af de sydtydske Hoffer er udseet til at træde i hans Sted.
Odense Adresse-Contoirs Efterretninger, 1847-02-08
Brasilien. Den amerikanske Gesandt i Rio Janeiro har endnu ingen Jnstructioner erholdt fra Washington, hvorfor hans Strid med den brasilianske Regjering endnu er uafgjort. De amerikanske Krigskibe saluterede heller ikke paa Keiserens Fødselsdag d. 2 Decbr.
Odense Adresse-Contoirs Efterretninger, 1847-02-08
Udenlandske Blandinger. Norge. Den engelske Jngenieur Hr. England og Direkteuren for Norges mechaniske Værksted paa Horten, Hr. Sørensen, ere ankomne til Christiania for at undersøge Terrainet for Jernbanen til Mjøsen.
Odense Adresse-Contoirs Efterretninger, 1847-02-08
Sverrig. Paa Gothland have en Bonde og hans Karl for nylig ved Gravning i Nærheden af en stor Steen fundet omtrent 1500 Stykker gamle gothlandske Mynter i et Kobberkar med Laag paa. Mynterne ere af Sølv og Karret var bedækket med en flad Steen med Jord ovenpaa, men Man fandt forøvrigt intet Spor til nogen Steensætning. Et oprørende Exempel paa en Moders Grusumhed, er nylig indberettet til vedkommende Autoriteter fra Egnen ved Calmar: En Baadsmandsenke havde efter sin Mand 3 Pigebørn, respektive 11, 9 og 4 Aar gamle, og det er desværre mere end sandsynligt, at de 2 af disse Børn, som ere døde den 8 og 12 Januar, ere omkomne af Hunger og Mangel paa Pleie. Stedets Præst, som strax efter at have erholdt Underretning om en saadan Mistankes Tilværelse begav sig til Enken, fandt ogsaa det 3die Barn saa udtæret, at det efter al Sandsynlighed ogsaa meget snart vilde have udstridt, dersom det var forblevet hos den haardhjertede Moder, hvisaarsag det uopholdelig blev overgivet til anden Pleie.
Odense Adresse-Contoirs Efterretninger, 1847-02-08
Provindsens Læge er beordret til at optage lægevidenskabeligt Skjøn over de allerede døde Børn, og Navne moderen vil blive sat under Tiltale.
Odense Adresse-Contoirs Efterretninger, 1847-02-08
Fædrelandet. Offentlige Foranstaltninger. Under 21 Jan. er der udkommet en Forordning ang. Forbedring i de offentlige civile Lægers Jndtægter. Jfølge denne Forordning forhøies fra 1 Januar 1847 Lønningerne for de 9 Stifts- og Landphysici i Kongeriget Danmark til 1100 Rbd. for de 3 ældste, 900 Rbd. for de 3 som komme efter dem i Anciennitet, og 700 for de 3 yngste, Fra samme Tid skal den ringeste Gage for Distrikslægerne i Danmark være 250 Rbd., saa at det, den reglementerede Gage til noget saadant Embede for Tiden er ringere, tilskydes. Derhos skulle af bemeldte Embedsmænd de 18 ældste nyde et Tillæg af 300 Rbd., de 18, som komme næst efter dem i Anciennitet, af 200 Rbd. og atter de 18 næstfølgende af 100 Rbd., hvorhos dog ingen af de nu ansatte Distrikslæger i noget Tilfælde herved kan lide nogen Afgang i, hvad der vil tilkomme ham efter de hidtil gjældende Regler for disse Embedsmænds Lønning.
Odense Adresse-Contoirs Efterretninger, 1847-02-08
Paa Cancelliets allerunderdanigste Forestilling er under 18 Novbr. f. A. udfærdiget en Bevilling for Besidderen af Stamhuset Broholm af følgende Jndhold: "Det tillades Stamhuset Broholms Besidder at bortarvefæste de under Stamhuset hørende Gaarde, Boelsteder og Møller paa 1 Td. Hartkorn og derover saavel til Fæsterne, som, naar Stederne ere fæsteledige, til Andre, paa efternævnte Vilkaar: 1) at der af Arvefæsterne til Stamhuset svares en aarlig Kanon af 1 Td. Rug 2 Tdr. Byg og 1 Td. Havre, som erlægges med Korn in natura; 2) at der for hver Eiendom, som overdrages i Arvefæste, erlægges en Kjøbesum af idetmindste 250 Rbd. pr. Td. Hartkorn, der skal udgjøre en med Stamhuset forbunden Fideicommis=Kapital, dog saaledes, at Stamhusets Besidder forbeholdes Ret til, paa nærmere Andragende derom og paa Cancelliets nærmere Approbation at anvende Kapitalen eller en Deel af samme til Jndkjøb af Jordegods til at underlægge Stamhuset; samt at af Kjøbesummen den halve Deel maa med et halvt Aars Opsigelse blive indestaaende i de bortarvefæstede Steder med tilhørende Besætning, Jnventarium og Afgrøde, med Prioritet næst efter den aarlige Kanon, og det øvrige frugtbargjøres ved Udlaan i Landeiendomme indtil disses halve Værdi, eller paa anden Maade, paa Cancelliets nærmere Approbation. - Af de indkommende Kjøbesummer tillades det Stamhuusbesidderen at indeholde 16 pCt., dog saaledes, at Stamhuset i hvert Tilfælde sikkres en Kjøbesum af idetmindste 250 Rbd. pr. Td. Hartkorn, saa at de ommeldte 16 pCt. alene afholdes af Overskuddet, forsaavidt det dertil er tilstrækkeligt, men da under denne Forudsætning beregnes af den hele Kjøbesum. - De Skjøder, som af Stamhuusbesidderen i Overeensstemmelse med det Foranførte udstædes, maae ikke af vedkommende Retsbetjent antages til Tinglæsning, medmindre samme ere forsynede med Cancelliets Paategning om, at Jntet er til Hinder for Tinglæsningen. - Bevillingen gjælder kun for et Tidsrum af 10 Aar fra dens Dato at regne." Paa Collegiets derom nedlagte allerunderdanigste Forestilling har det behaget Hs. Maj. ved allerhøieste Resolution af 20 Jan. d. A., at bifalde, at den borgerlige Raadmandspost i Kjøbstæderne Kolding og Ribe indtil videre inddrages.
Odense Adresse-Contoirs Efterretninger, 1847-02-08
Høiesteret har afsagt følgende Dom imod Hans Madsen Baardesøe for Løsgængeri. Ved Odense Amts Overpolitirets Dom af 1ste Decbr. 1846, der stadfæster Lunde og Skam Herreders Politirets Dom af 16 Novbr. f. A., er Tiltalte dømt til at arbeide i 1 Aar i Tvangsarbeidsaanstalten i Odense. Do m. Hans Madsen Baardesøe bør hensættes i Fængsel paa Vand og Brød i 4 Gange 5 Dage. I Henseende til Sagens Omkostninger bør Overpolitirettens Dom ved Magt at stande. J Salarium til Advocat Rotwitt for Høiesteret betaler Tiltalte 10 Rbd.
Odense Adresse-Contoirs Efterretninger, 1847-02-08
Blandinger. Fra idag (den 8 Febr.) anlægges Hofsorg for Hs. Keiserl. Høihed den afdøde Erkehertug, Joseph Anton Johan, Palatin af Ungarn, som bæres paa sædvanlig Maade i 10 Dage til den 17de inclusive. J Aarh. A. skrives fra Kjøbenhavn, at der allerede i denne Tid ventes adskillige Forordninger som de første Frugter af de tilendebragte Stænderforsamlinger; blandt andre Forordningen ang. Formildelse af Gjælds fangers Vilkaar, og Forordningen om Embedsmændenes Gagering. Med Emaneringen af den nye Trykkefrihedslov skal det derimod endnu have lange Udsigter.
Odense Adresse-Contoirs Efterretninger, 1847-02-08
Det nye Lystspil Valgerda", af en anonym Forfatter, modtoges i Fredags paa det kgl. Theater med enthusiastisk og længe vedholdende bifald.
Odense Adresse-Contoirs Efterretninger, 1847-02-08
Af H. C. Andersens sidste Værk, som nylig er udkommet paa Tydsk under Titel "Abenthener meines Lebens", i 2 Dele, kan med det Første ventes en dansk Bearbeidelse fra Forfatterens Haand.
Odense Adresse-Contoirs Efterretninger, 1847-02-08
Flyveposten beretter nu, efter nøiere indhentet Underretning fra paalidelig Kilde", at den tidlige af Bladet givne Efterretning om Kornopkjøb i Rusland, for den danske Regjerings Regning er aldeles tilforladelig, og som Supplement anfores, at Kornet er opkjøbt i Riga af en derværende Agent, at det hele Qvantum beløber sig til 1500 Læster eller 33,475 Tdr., og at endelig Jndkjøbet er skeet for Hertugdømmerne. Fra Nykjøbing skrives i Loll. Falst. A.: Vi ere fra paalidelig Kilde underrettede om, at Borgerrepræsentanterne for denne Commune have besluttet at indgive en allerunderdanigst Ansøgning til Hs. Maj. om at Consumtionen af Meel, Gryn, Malt, Kjød, Flæsk, Smør og Brænde maa blive hævet fra nu indtil 1 October, og at Man vil indbyde de andre Kjøbstad Communer i Stiftet til at tiltræde denne Ansøgning. Da Regjeringen, under trykkende Omstændigheder for Landmændene, eftergav disse 4000,000 Rbd. aarlig i deres Skatter og desforuden 3 af Bankrenten, nærer Man det sikkre Haab, at Hs. Maj., om hvem Man veed at alle hans Undersaatter ere ham lige kjære, vil lette de tunge Byrder noget, som nu, formedelst alle Nødvendighedsartiklers uhørte Stigen, saa tungt hvile paa de uformuende og mindre formuende Kjøbstadindvaanere Hr. J. Koch paa Lundbygaards Teglværk udlover i Aalb. A. en Douceur af 5 Rbd. til Den, der kan opgive ham hvem der har udspredt det løgnagtige, skandaleuse Rygte, der i forrige Uge circulerede i Aalborg By og Omegn, og som efter Hr. Kochs egne Ord bestod i, at hans Kone forgiæves skulde have anvendt Forsøg paa at forgive ham, og derefter ombragt sig selv.
Odense Adresse-Contoirs Efterretninger, 1847-02-08
Underbalancen ved Bygningen af den roeskildske Jernbane vil ikke overstige 250,000 Rbd., i hvilken Sum er indbefattet Renter af Actiekapitalen indtil 1. Juli d. A. Man agter at optage et Laan.
Odense Adresse-Contoirs Efterretninger, 1847-02-08
Kjøbenhavns Børs-Cours den 5 Februar 1847. Hamb. 2 M. - F. S. 197 1/2. Bank-Disconto 4 pCt., ditto paa Banco=Vexler 5 1/2 pCt. 4 pCt. Kgl. Oblig. (uden Rente) 103 a 103 1/4 Rbd. Sedler. 3 pCt. engelskedanske Obligationer 84 1/4 a 81 1/2. Nationalbank-Actier 170 1/2 a 171 1/2 Rbd. r. Sølv. Roeskilde Jernbane-Actietegning 63 a 61 Rbd. r. S.
Odense Adresse-Contoirs Efterretninger, 1847-02-08
Kjøbenhavns Torvepriser den 6 Februar 1847. Hvede. 11 Rd. - s. a 12 R. 18 s. Ærter. 7 R. 8 s. a 9 R. 21s. Rug, sjell. 8 Rd. - s. 9 Rd. 64 s. Flesk, røget. 2 R. 56 s. 2 R. 72 s. Byg, 2rad. 6 Rd. 64 s. - Rd. - s. Flesk, grøns. 2 R. 16 s. 2 R. 48 s. Byg, Grad. 5 Rd. - s. - Rd. - s. Smør, Pd. 1 Mk. 8 s. - M. 10 s. Havre..... 4 Rd. 48 s. - Rd. 16 s. Æg, Snees. 1 Mk. 10 s. 2 M. 8 s. Smør, Fjerdingen 13 Rbd. 3 Mk. - s. a 11 Rbd. 3 Mk. - s.
Odense Adresse-Contoirs Efterretninger, 1847-02-08
AVERTISSEMENTS. At vor gode kjærlige Oncle, Justitsraad Töfting, Eier af Tandrup Hovedgaard i Thye, efter tiltagende Alderdomssvaghed den 28dennes ved Døden er afgaaet, 80 Aar gl., bringe Undertegnede til Kundskab for øvrige Slægtninge og Venner af den Afdøde.
Odense Adresse-Contoirs Efterretninger, 1847-02-08
Den 29 Januar 1847. Den Afdødes Søstrebørn. Efter 46 Aars lykkeligt Ægteskab og et kort, men smerteligt Sygeleie, bortkaldte Herren til et bedre Hjem min trofaste Mand og mine 3de efterlevende Børns kjærlige Fader, Gaardfæster og Hestehandler Hans Larsen af Langæble, i hans 69de Aar, den 31 Januar sidstl. Hans Kjærlighed til mig og Børn, den Agtelse han havde erhvervet sig hos dem der kjendte ham, og Haab om salig Gjenforening, er det som lidrer min dybe Sorg, Langæble d. 6 Febr. 1847. Karen Andersdatter.
Odense Adresse-Contoirs Efterretninger, 1847-02-08
At vor ældste Søn, Johannes Jacobi Matzen, Løverdagen den 6 Febr., ved en rolig og stille Død, efter faa Dages Sygeleie, bortkaldtes fra os i en Alder af 13 1/2 Aar, maae vi herved med Veemod bekjendtgjøre for fraværende Slægt og Venner. - IMindet om hans kjærlige og rene Sind, samt i Haabet om Gjensynet hisset ville vi søge at finde Trøst under denne uventede. tunge Tilskikkelse. Uggerslevgaard den 8 Febr. 1847. A. Matzen. G. Matzen.
Odense Adresse-Contoirs Efterretninger, 1847-02-08
J den Hempelske Boghandel faaes: Maanedsskrift for Børn ved Kaalund og Gerson. 3die Binds 1ste Hefte. Jndhold: Ved Aarets Skifte. Vinter-Morgensang. De 12 Perler i Kjæden. Det begravne Riis. Ferie-Reise. Danmark. Subskriptionspriis 1 Mk. Paa Fortsættelsen modtages fremdeles Subskription, og de tidligere udkomne 2 Bind kan erholdes.
Odense Adresse-Contoirs Efterretninger, 1847-02-08
Jdet Brød-Committeen offentliggjør nedenstaaende Bidrag, udtaler den sin Tak til de Givere, der saa trofast hialp til at fremme, og, som den haaber, gjennemføre det begyndte gode Værk. - Hs. Kgl. Høihed Kronprindsen 100 Rbd.; F. St. Sparekasse 500 Rbd.; Commandeur Falsen 100 Rbd.; Sangforeningen 141 Rbd.: Frimurerlogen 1000 Rbd.; ved Kjøbmd. H. C. Nielsen fra Borgerrepræsentationen 123 Rbd.; ved Samme fra Mercantilforeningen 7 1/2 Td. Rug og 111 Rbd.; ved Samme, paa Liste af Privates Bidrag 51 Rbd.; Pastor Westeengaard 10 Rbd.; Fr. 15 Rbd.; Frue Schønheyder 8 Rbd.; Gibser Andreozi 2 Rbd.; M. L. 5 Rbd.; P. 1 Rbd.;S. 5 Rbd.; H. 5 Rbd.; Lærer L. 1 Rbd.; Propr. Petersen, 5 Rbd.; Pastor Wiberg 2 Rbd., Klokker Jensen 2 Rbd.;S. 5 Rbd.; C. N. B. og N. C. J. 10 Rbd.; E. 5 Rbd.; Blumensaadt 10 Rbd.; S. Hempel 15 Rbd.; Kammerr. Hillerup 10 Rbd.; Appelby 3 Rbd.; Helm-Petersen 10 Rbd.;L. 5 Rbd.; S. 4 Rbd.; Consist. Knapp 15 Rbd. J. 4 Rbd.; Kherre Bardensleth 10 Rbd.; S. 15 Rbd.; Ørnstrup 1 Td. Rug; Cand. Svendsen 2 Rbd.; Huushovmester Mathiesen, 5 Rbd.; Kasserer Hansen 5 Rbd.; Ubenævnt 12 Rbd.; C. 5. Rbd.; V. 5 Rbd.; Dorch 5 Rbd.; U. Hansen 4 Rbd.; Skole(Fortsættes.) forstander Hansen 5 Rbd.
Odense Adresse-Contoirs Efterretninger, 1847-02-08
Provstiets Skolelærerhielpekasse-Regnskab for Aaret 1846 findes henlagt hos mig til Eftersyn for Distriktets Skolelærere fra den 8de til den 22de i denne Maaned. Sunds Salling Herreders Provstii, Qverndrup den Lassen. 4 Februar 1847.
Odense Adresse-Contoirs Efterretninger, 1847-02-08
Det fyenske Brand=Assuranceselskab. De Herrer Taxationsmænd anmodes om at indsende Listerne paa Aspiranter til at optages i Selskabet ved den forestaaende Generalforsamling. Sehestedt-Juul, p. t. Formand.
Odense Adresse-Contoirs Efterretninger, 1847-02-08
En Fastelavns=Lystighed og Dands afholdes Fastelavns Søndag Eftermiddag Kl. 4 i Skibhusene, hos Gjæstgiver Stylsvig, hvortil herved indbydes. En lille, fiin, musegraa Hanstøver, lydende Navnet Peppere, er den 3 dennes bortgaaet fra Skovrider Oppermann paa Trolleborg. For Tilbagebringelsen erholdes en god Douceur. Den kan afleveres hos Eieren eller hos Fisker Jens Nielsen paa Trolleborg.
Odense Adresse-Contoirs Efterretninger, 1847-02-08
Da anden Lærer ved Rynkeby Skole er bleven befordret, er denne Plads ledig. Lønnen er 60 Rbd. aarlig og 20 Tdr. Byg, betalte efter Kapitelstaxten, samt frit Logis, foruden enkelte uvisse Indtægter, Den, der antages, vil blive forpligtet til at bestyreKorsangen indtil videre, samt, om Menigheden an skaffer et Orgel, da at spille Orgelet. Ansøgninger Wiborg, indsendes til Rynkeby Præstegaard pr. Odense den 31 Jan. 1847.
Odense Adresse-Contoirs Efterretninger, 1847-02-08
Da mit Jnstitut for unge Piger nu har taget sin Begyndelse, saa tjener herved til Efterretning for de ærede Forældre, som tidligere have henvendt sig til mig desangaaende, at der nu er henlagt et Program i den Hempelske Boglade og i min Bopæl (Vestergade No. 278), hvor nøiagtige Oplysninger meddeles og Jndmeldelse J. N. Ruhr. af Elever modtages. Translateur.
Odense Adresse-Contoirs Efterretninger, 1847-02-08
En theologisk Candidat, der er vant til at undervise, ønsker en Huuslærerplads til 1 Mai. Hr. Boghandler Helm Petersen i Odense anviser den Søgende.
Odense Adresse-Contoirs Efterretninger, 1847-02-08
En Frilodder imellem 22 og 28 Aar, som har Lyst til at lade sig leie til Soldat ved 5te Bataillon, eller ogsaa een, som har staaet ved samme Folk, hvis Rygte ikke er plettet, vilde behage at henvende sig til Gaardmand Niels Thomsen paa Steenstrup Mark eller hos Steenstrup-Posten.
Odense Adresse-Contoirs Efterretninger, 1847-02-08
Et ungt Menneske der har lært og senere conditioneret ved Manufacturhandelen, og kan producere gode Anbefalinger, ønsker sig til 1 Mai en Plads ved samme Handel. Biller mærket P. bedes aflagt paa Adressecontoiret. J Gartnerlære, kan en rask Dreng med gode Skolekundskaber antages i dette Foraar, naar han inden denne Maaneds Udgang melder sig hos Gartner Eltzholtz paa Brahetrolleborg. En Tjenerplads hos et Herskab i Fyen er ledig til 1 Mai d. A. Paalidelige Anbefalinger for Duelighed og Skikkelighed udfordres for at vorde antaget, og vil den, der attraaer Pladsen, inden 20 Febr. melde sig paa Adressecontoiret med en billet mærket Tjener.